ྱུས་ནི། །སྲིན་གྲོག་རྡོ་རྗེ་གཟུགས་ཆེན་རྒྱལ་པོ་
ཞེས། །སྡེ་ཚན་གཅིག་གི་དབུས་ནས་འདི་ལྟར་སྨྲས། །རྒྱལ་པོ་ཁྲིམས་ཀྱི་ལོ་རྒྱུས་བདག་
གིས་བཤད། །ཅེས་ཟེར་སྡེ་ཚན་དེ་ཡིས་གར་འཆམ་བྱེད། །ཀཿཡེ་ཀཿ ཡེ་མི་ཡི་དྲང་སྲོང་
ཕེབས། །ཀཿཡེ་དེང་འདིར་སྲིན་གྲོག་བསོད་ནམས་ཆེ། །ཀཿཡེ་སྐལ་བཟང་མི་ཡི་དྲང་
སྲོང་མཇལ། །ཀཿཡེ་རྒྱལ་པོ་ཁྲིམས་ཀྱི་ལོ་རྒྱུས་ནི། །བོན་ཁྲིམས་དར་གྱི་མདུད་པ་ལྟ་བུ་
སྟེ། །གཡུང་དྲུང་བོན་གྱི་བཀའ་དང་ལུང་ལ་བབ། །བོན་བསྟན་ཕྱོགས་བཅུར་རྒྱས་པའི་
རྟེན་འབྲེལ་དང་། །འགྲོ་བ་ཐབས་ཀྱིས་འདུལ་བའི་ཁྲིམས་དང་ལྡན། །བོན་ཁྲིམས་དམ་
ལ་ལྷོད་གྲོལ་བཤིག་པར་གྱིས། །བོན་ཁྲིམས་ལྷོད་གྲོལ་བཤིག་གསུམ་མ་བྱས་ན། །བོན་པོ་
རང་ཁྲིམས་རང་ལ་འགལ་ཉེས་འོང་། །རྒྱལ་ཁྲིམས་གསེར་གྱི་གཉའ་ཤིང་ལྟ་བུ་དེ། །མི་
རྗེ་རྒྱལ་གྱི་བཀའ་དང་ལུང་ལ་བབ། །རྒྱལ་ཁམས་ཁྲིམས་ཀྱིས་ནོན་པའི་རྟེན་འབྲེལ་
དང་། །ཐམས་ཅད་བསྐོས་ལ་ཐེབས་པའི་ཁྲིམས་དང་ལྡན། །རྒྱལ་ཁྲིམས་ཤིན་ཏུ་ལྗི་ལ་
ནོན་པ་དགོས། །རྒྱལ་ཁྲིམས་ལྗི་ལ་ནོན་པ་མ་བྱས་ན། །རྒྱལ་ཁམས་མངའ་རིས་ཀླད་ལ་
ཤོར་ཉེས་འོང་། །མོ་ཁྲིམས་གཡུ་ཡི་གྱད་རྡོ་ལྟ་བུ་དེ། །མོ་བཙུན་མཛངས་མའི་བཀའ་
དང་ལུང་ལས་བབ། །མི་དབང་རྒྱལ་རྒྱུད་མི་བསླད་རྟེན་འབྲེལ་དང་། །བྲན་འཁོར་
ཀུན་ལ་བྱམས་སྐྱོང་ཁྲིམས་དང་ལྡན། །མོ་ཁྲིམས་ལྗི་ལ་ཐེགས་ན་ཡང་པར་དགོས། །མོ་
213

བོན་དང་ཞང་ཞུང་ཤེས་རིག་དཔེ་ཚོགས།
།འཁོར་
ཁྲིམས་ལྗི་ལ་ཡང་པར་མ་བྱས་ན། །སྲིད་པའི་མོ་ལ་རྒྱལ་ཁྲིམས་ཆེར་མི་ཐེགས། །ཕོ་
ཁྲིམས་གཤེར་རྡོ་ཕ་བོང་ལྟ་བུ་དེ། །བློན་པོ་ཤེས་ལྡན་བཀའ་དང་ལུང་ལ་བབ།
འདས་ལོངས་སྤྱོད་རྒྱས་པའི་རྟེན་འབྲེལ་དང་། །ཀུན་ལ་བདེ་སྐྱིད་འཛོམས་པའི་ཁྲིམས་
དང་ལྡན། །ཕོ་ཁྲིམས་ལྗི་ལ་དྲང་ཞིང་དག་པ་དགོས། །ལྗི་ལ་དྲང་ཞིང་དག་པར་མ་བྱས་
ན། །རྒྱལ་ཁམས་མ་ལུས་འཆོལ་བར་འགྲོ་ཉེས་འོང་། །རྒྱལ་ཁྲིམས་བཙན་པ་བསྐལ་
པའི་མེ་ལྟར་ལ། །གྱེན་ཟློག་མེད་པ་ནམ་མཁའི་ཐོག་ལྟར་དགོས། །རྒྱལ་ཁྲིམས་གཙང་
བ་དྭངས་པའི་ཆུ་ལྟར་ལ། །གྱེན་ཟློག་མེད་པ་ཆུ་ཤུལ་རྒྱུག་ལྟར་དགོས། །རྒྱལ་ཁྲིམས་
ལྗི་བ་གནམ་རྡོ་ཐུ་ལུམ་ལ། །གྱེན་ཟློག་མེད་པ་རི་གཟར་རྦབ་ལྟར་དགོས། །རྒྱལ་ཁྲིམས་
འདི་ནི་མོ་དྲང་ཐིག་ཤིང་དང་། །ཡང་ལྗི་རྒྱ་སྲང་ཡིན་པའི་དྲང་པོར་དགོས། །ཁྲིམས་
ལུགས་མི་ཤེས་ཁྲིམས་གཅོད་བྱེད་པ་དང་། །བཟང་ངན་མི་ཤེས་བླུན་པོའི་ཁྲིམས་བྱེད་
དང་། །ཟ་འདོད་ཉེར་འཚེ་ལས་ཀྱི་ཁྲིམས་བྱེད་དང་། །བདག་ཕྱོགས་ཉེ་རིང་མི་ངོ་བཟང་
ངན་དང་། །རྒྱུ་རྫས་ཆེ་ཆུང་མི་ངོ་མི་ཐུབ་པའི། །བདེན་རྫུན་དབྱེ་བ་མེད་པའི་ཁྲིམས་
རྣམས་ནི། །དགེ་སྡིག་མེད་པ་སྲིན་པོའི་ལས་དང་མཚུངས། །དེ་རྣམས་འདི་ཕྱི་གཉིས་
ཀ་མེད་པའི་ཁྲིམས། །ཕྱི་མ་ཐིག་ནག་དམྱལ་བར་སྐྱེ་བར་ངེས། །ཤེས་ལྡན་བློ་གཏོགས་
མི་ཤེས་བསླབ་བྱ་གདབ། །གོང་མར་བསྟུན་ཤེས་རང་འདྲ་བསྟེན་ཤེས་ཐོབ། །རང་སྨྲ་
སྐྱོན་ལ་བཟང་པོ་ངོ་སོ་བསྟོད། །ངན་པ་ཚར་གཅོད་བླུན་པོར་གོ་བརྡ་སྤྲོད། །ཁྲིམས་
འགལ་བྱུང་ཚེ་རང་རྒྱུད་ཚར་ཐག་གཅོད། །ཉེས་འགལ་མེད་ཚེ་དགྲ་ཡང་བྱམས་སྐྱོང་
དགོས། །དེ་རྣམས་རྒྱལ་པོ་ཁྲིམས་ཀྱི་ལོ་རྒྱུས་སོ། །
དེ་ནས་རང་རང་དགོས་པའི་ལོ་རྒྱུས་ནི། །སྲིན་གྲོག་རྡོ་རྗེ་གཟུགས་མཛེས་རྒྱལ་
མོ་ཞེས། །སྡེ་ཚན་གཅིག་གི་དབུས་ནས་འདི་ལྟར་སྨྲས། །རང་རང་དགོས་པའི་ལོ་རྒྱུས་
བཤད་ཀྱིས་ཉོན། །ཞེས་ཟེར་སྡེ་ཚན་དེ་ཡི་གར་འཆམ་བྱེད། །ཀཿཡེ་ཀཿཡེ་མི་ཡི་དྲང་
214

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་དང་པོ།
སྲོང་ཕེབས། །ཀཿཡེ་དེང་འདིར་སྲིན་གྲོག་བསོད་ནམས་ཆེ། །ཀཿཡེ་སྐལ་བཟང་མི་ཡི་
དྲང་སྲོང་མཇལ། །ཀཿ ཡེ་རང་རང་དགོས་པའི་ལོ་རྒྱུས་ནི། །དང་པོ་གཡུང་དྲུང་བོན་
ལ་དོན་དམ་དགོས། །དོན་དམ་མེད་ན་བོན་ཞེས་སྒྲུང་གཏམ་ཡིན། །དོན་དམ་རྒྱུད་ལ་
མཚན་ཉིད་ཆོད་པར་དགོས། །མཚན་ཉིད་མ་ཆོད་བོན་ཞེས་ཁ་དཔེ་ཡིན། །མཚན་
ཉིད་རྒྱུད་ལ་དབང་དང་ལུང་ཐོབ་དགོས། །དབང་ལུང་མེད་ན་བོན་ཞེས་རྟག་ཆད་
ཡིན། །དབང་ལུང་རྒྱུད་པའི་བླ་མ་མཚན་ལྡན་དགོས། །བླ་མ་མེད་ན་བོན་ཞེས་ཁུངས་
མེད་ཡིན། །བླ་མ་དག་ལ་ལུང་རྟོགས་ཡོན་ཏན་དགོས། །ཡོན་ཏན་མེད་ན་བླ་མ་ཐ་མལ་
མི། །བཙུན་པ་རྣམས་ལ་འདུལ་བ་ཁྲིམས་ཀྱང་དགོས། །འདུལ་ཁྲིམས་མེད་ན་བཙུན་
པ་ཨར་རྒན་ཡིན། །གཡོག་འཁོར་རྣམས་ལ་དད་པ་དམ་ཚིག་དགོས། །དམ་ཚིག་མེད་
ན་ལག་ཟླུམ་བྲག་འཛེགས་ཡིན། །དེ་བཞིན་ཀུན་གྱིས་ལོག་ལྟ་མེད་པ་དགོས། །ལོག་
ལྟ་བྱས་ན་བྲག་ཕུག་བྱང་བལྟས་ཡིན། །དགེ་སྡིག་རྒྱུ་འབྲས་ཀུན་གྱིས་ཤེས་པ་
དགོས། །དགེ་སྡིག་རྒྱུ་འབྲས་མེད་ན་ཤན་པ་ཡིན། །རྒྱལ་པོ་རྣམས་ལ་ཁྲིམས་དང་
མངའ་ཐང་དགོས། །ཁྲིམས་དང་མངའ་ཐང་མེད་ན་ཕོ་ཧྲེང་མངོན། །བཙུན་མོ་རྣམས་
ལ་ཤེས་དང་རིགས་རྒྱུད་དགོས། །ཤེས་དང་རིགས་རྒྱུད་མེད་ན་མཛེ་མོ་ཡིན། །བློན་པོ་
རྣམས་ལ་ཆགས་དང་ཤེས་པ་དགོས། །ཆགས་ཤེས་མེད་ན་ལྐུགས་པ་ལ་ཏྲ་ཡིན། །འཁོར་
འབངས་རྣམས་ལ་སྒྲིག་དང་ཁྲིམས་ཀྱང་དགོས། །སྒྲིག་ཁྲིམས་མེད་ན་སྤྲང་པོ་ཁ་འདུས་
ཡིན། །དགེ་བ་མི་དྲན་མི་རྣམས་སྲིན་པོ་ཡིན། །རང་འདོད་ཆེ་བའི་མི་རྣམས་ཀླ་ཀློ་
ཡིན། །རང་མཐོང་ཆེ་བ་བུད་མེད་འཆལ་མོ་ཡིན། །ཀུན་ལ་འགྲན་བྱེད་ཁྱི་རྒན་ནག་
པོ་ཡིན། །ཀུན་ལ་དགོས་པ་འདི་ཕྱི་གཉིས་དོན་ཡིན། །འདི་ཕྱི་གཉིས་དོན་ཡིད་བཞིན་
ནོར་བུ་ཡིན། །ཡིད་བཞིན་ནོར་བུ་ཅི་ལྟར་གང་ཞེ་ན། །བཤེས་གཉེན་བླ་མ་ཡིད་བཞིན་
ནོར་བུ་ལ། །དད་པ་མོས་གུས་དག་སྣང་འབྱོངས་པ་ཡིན། །བླ་མའི་ཐུགས་བཅུད་ནོར་བུ་
215

བོན་དང་ཞང་ཞུང་ཤེས་རིག་དཔེ་ཚོགས།
ལོན་པར་དགོས། །དལ་འབྱོར་མི་ལུས་ཡིད་བཞིན་ནོར་བུ་ལ། །ཆུད་ཟོས་མེད་པ་དགེ་
ལ་སྦྱོར་ཐུབ་དགོས། །རྣམ་དཀར་དགེ་བཅུ་ཡིད་བཞིན་ནོར་བུ་ལ། །བརྩོན་འགྲུས་དྲག་
པོ་ཆུ་ཀླུང་རྒྱུན་བཞིན་དགོས། །འཆི་བ་མི་རྟག་ངེས་མེད་གློ་བུར་བ། །གང་ཡང་རྟག་
ཏུ་རེ་བ་མེད་པ་དགོས། །འཆི་བ་མི་དྲན་སྡིག་པ་སྒྲུབ་བྱེད་རྣམས། །བླ་མ་ཞེས་པ་ངང་
པ་འདམ་ཟན་ཡིན། །གྲྭ་པ་ཞེས་པ་ཁྲམ་པ་ཕོ་ཧྲེང་ཡིན། །མི་སྐྱ་ཞེས་པ་རི་སྤྱང་སྔོན་མོ་
ཡིན། །བུད་མེད་ཅེས་པ་ཁྱི་མོ་དམར་མོ་ཡིན། །ཀུན་ཀྱང་ཚ་དམྱལ་བརྒྱད་ཀྱི་བུད་ཤིང་
མངོན། །དེ་ལྟར་བསམ་ལ་དགེ་བཅུ་འབད་པར་བྱ། །དེ་རྣམས་རང་རང་དགོས་པའི་ལོ་
རྒྱུས་སོ། །
དེ་ནས་འཇིག་རྟེན་མི་ཡི་ལོ་རྒྱུས་ལ། །སྲིན་གྲོག་སྡེ་ཚན་ཀུན་འདུས་གཅིག་གྱུར་
དབུས། །སྲིན་གྲོག་བློན་པོ་རྡོ་རྗེ་གཟུགས་མཆོག་ཅེས། །ཀུན་གྱི་དབུས་ནས་བསྟན་
བཅོས་འདི་ལྟར་སྨྲས། །ཀཿཡེ་ཀཿཡེ་མི་ཡི་དྲང་སྲོང་ཕེབས། །ཀ་ཡེ་དེང་འདིར་སྲིན་
གྲོག་བསོད་ནམས་ཆེ། །ཀཿཡེ་སྐལ་བཟང་མི་ཡི་དྲང་སྲོང་མཇལ། །ཀཿཡེ་འཇིག་རྟེན་
མི་ཡི་ལོ་རྒྱུས་བཤད། །འཇིག་རྟེན་སྐྱ་མེད་སེར་མེད་ཕོ་མོ་མེད། །ཆེ་མེད་ཆུང་མེད་ཀུན་
ལ་བརྟག་དཔྱད་མེད། །དགེ་སྡིག་རྒྱུ་འབྲས་ཏིལ་ཙམ་མི་བརྩི་བ། །མི་དགེ་སྣ་ཚོགས་
གང་ཐུབ་བྱེད་པ་འདི། །མ་ཀི་དམྱལ་ཁམས་བཅོ་བརྒྱད་གནས་འདི་ཡང་། །སྟོང་ནས་
འགྲོ་བའི་དགོས་ཤིག་ཡོད་ལགས་ཆེ། །བླ་མ་ཡིན་ཞེས་འདྲེན་སྟོན་བྱེད་པ་རྣམས། །རང་
ལ་འདྲེན་པའི་གདེང་ཚོད་ཡེ་མེད་ཀྱང་། །གང་ཡིན་མེད་པ་ཤོག་གུའི་མིང་གཟུགས་
ལ། །གང་ཟེར་མེད་པའི་བཤད་པ་མང་དུ་བྱེད། །གང་དྲན་མེད་པའི་མིག་བཙུམས་ཕཊ་
སྒྲ་བྱེད། །ངོ་ཚ་མེད་པའི་སྐྱག་རྫུན་ལུང་བསྟན་བྱེད། །གང་བྱེད་མེད་པའི་དཀོར་རྫས་རི་
ཙམ་ཁུར། །གར་འགྲོ་མེད་པའི་དམྱལ་བའི་གཡང་ལ་ཉེ། །ཅི་བྱེད་མེད་པ་ལས་ཀ་འདི་
འདྲ་ཨང་། །འདི་རྣམས་འདྲེན་སྟོན་པ་ཡི་ལོ་རྒྱུས་སོ། །སྒོམ་ཆེན་ཡིན་ཞེས་དགེ་སྦྱོར་
216

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་དང་པོ།
སྒྲུབ་བྱེད་ཚུལ། །རྣམ་གཡེང་ལེ་ལོས་ཁྱེར་ཚེ་མི་ཚེ་ཡང་། །སྐད་ཅིག་ཡུད་ཙམ་ཟད་པ་
མ་ཚོར་འདུག །སྒོ་གསུམ་དགེ་ལ་གཞོལ་ན་ཉིན་གང་ཡང༌། །ལོ་ལས་རིང་ཞིང་སྡུག་
བསྔལ་ཡིད་སུན་འགྱུར། །གཏི་མུག་གཉིད་དབང་ཤོར་ཚེ་ལྟ་བ་ཡི། །གདང་ཐག་ཆོད་
ཅིང་སྒོ་གསུམ་རོ་ལྟར་མཚུངས། །འོད་གསལ་རིག་པ་འཛིན་ཚེ་སྐད་ཅིག་ཏུ། །གནས་
ལུགས་མི་གནས་མར་མེ་རླུང་སྤྱོད་འདྲ། །དེ་རྣམས་སྒོམ་ཆེན་ཞེས་པའི་ལོ་རྒྱུས་
སོ། །མཁས་བཙུན་བཟང་གསུམ་ལྡན་ཞེས་བླ་གྲྭའི་མིང་། །སྐྱིད་འདོད་ཡིད་སྨོན་དགེ་ལ་
འཇུག་ཚུལ་བྱེད། །སྣམ་ཕྲུག་དམར་སེར་ལུས་རྒྱན་བྱེད་པའི་མི། །དགེ་མེད་དོན་མེད་
ཁྲེལ་མེད་བུད་མེད་ལ། །ངོ་ཚ་སྐྱུག་བྲོ་སྨ་དམེ་གཏམ་ངན་རྒྱུ། །རག་ཚད་མཐོང་ཚད་
བྱེད་ཚད་ཐམས་ཅད་ཀྱང་། །བཟང་མེད་དཀར་མེད་ཐམས་ཅད་ནག་པོ་མངོན། །ལས་
ངན་དེ་ལས་ངན་པའི་ལས་མེད་ཅེས། །འོ་ན་སྐོམ་པའི་ཆུ་དང་ལྟོགས་པའི་ཟས། །ནད་
པའི་སྨན་བཞིན་ཀུན་གྱི་ཡིད་ལ་ཡང་། །རྟག་ཏུ་ལྷང་ངེ་དུར་རེ་པྲེང་ངེ་བ། །ཉིན་རྐུན་
མཚན་འཇབ་སུ་ཐོབ་ལིང་ལིང་ལིང་། །དེ་རྣམས་བླ་གྲྭ་ཞེས་པའི་ལོ་རྒྱུས་སོ། །
འཇིག་རྟེན་མི་ཡི་ལུས་ཐོབ་ཀུན་གྱིས་ཀྱང་། །རྐུན་རྫུན་ཁྲལ་སྡིག་ལོག་ལྟ་ངན་
པའི་ལས། །དེ་རྣམས་ཤིན་ཏུ་འདི་ཕྱི་གཉིས་མེད་ལས། །ཡིན་ཞེས་སྡུག་འདོགས་མིང་
འདོགས་ཆེར་བྱེད་ཡང་། །འོ་ན་ཀུན་གྱི་བླ་མ་སློབ་དཔོན་དང་། །མགོ་དཔོན་རྗེ་བོ་དྲིན་
ཅན་ཕ་མ་ལ། །ངོ་ལོག་རྒྱབ་འགལ་ལོག་པ་ངན་པ་བྱེད། །མི་ངན་ཁྲམ་པ་བྱི་ཕོ་གཙུག་
ཏུ་བཀུར། །དམ་ཉམས་ལྟ་ལོག་མི་ལ་ངོ་སོ་བསྟོད། །ཁྱི་དང་བུད་མེད་ཁྲམ་པའི་ངོ་ཡང་
འཛིན། །ངོ་ཚ་ཁྲེལ་མེད་པོ་ལ་ཕན་བཏགས་བྱེད། །བྱམས་སྙིང་འདྲེན་སྟོན་མེད་ལ་
འབུལ་ཚོགས་སྦྱོར། །ཆགས་སྡང་རུ་ཏྲ་ཅན་རྣམས་བླ་མར་བཀུར། །ཕུང་གྲོལ་ཉེས་པའི་
རྩ་བ་ཆང་ལ་བྱེད། །སྲོག་གཅོད་སྡིག་པའི་རྩ་བ་ཤ་ཁྲག་བཟའ། །མ་བྱིན་ལེན་པའི་རྩ་
བ་རྐུ་འཕྲོག་བཅོམ། །སྡུག་བསྔལ་འཁོར་བའི་རྩ་བ་བུད་མེད་བརྟེན། །རྫུན་གྱི་རྩ་བ་ཁེ་
217

བོན་དང་ཞང་ཞུང་ཤེས་རིག་དཔེ་ཚོགས།
ཚོང་གཡོ་སྒྱུ་བྱེད། །དགེ་སྦྱོར་སྒྲུབ་ལ་སྙིང་རུས་ཆུ་བུར་ཡང་། །མི་དགེ་སྒྲུབ་ཚེ་སྙིང་རུས་
བྲག་ལྟར་སྲ། །རྣམ་དཀར་དགེ་ལ་བློ་ཟད་ཐབས་སྡུག་བླུན། །མི་དགེའི་ལས་ལ་ཐབས་
ཤེས་ནམ་མཁའ་མཉམ། །ཉོན་མོངས་དུག་ལྔ་སྤངས་ལ་མེ་མཆེད་འདྲ། །བྱམས་སེམས་
སྙིང་རྗེ་ཉི་རྒས་མུན་རུབ་འདྲ། །བསམ་ངན་དུག་སྦྱོར་ངན་ཐབས་གཡོ་སྒྱུ་མཁས། །དམ་
ཚིག་དཀྲུགས་ཤིང་རུ་ཏྲ་ཆགས་སྡང་བཙུན། །རང་སྐྱོན་ཁོང་སྦས་གཞན་དག་སྐྱོན་
སྦྱོར་བཟང་། །བདེན་པ་ཁྱད་གསོད་ལོག་བསླུ་ལོག་བསྐོར་ཟབ། །ནོར་ཟས་འདོད་
ཕྱིར་ཉེས་མེད་སེམས་ཅན་བཅོམ། །རང་ཆེ་འདོད་ཕྱིར་གཞན་ཀུན་སྐྱོན་ལ་སྦྱོར། །ཡ་
རབས་བཟང་བྱེད་ངན་མཐོང་མིང་འདོགས་བྱེད། །རང་གིས་མི་ཤེས་བ་གླང་ལུག་ལྟར་
བླུན། །རང་ཅག་མ་གཏོགས་གཞན་ཀུན་སྐྱོན་ལ་སྦྱོར། །དུས་ལ་ཁག་དཀྲི་མི་དགེ་
མཚམས་མེད་སྤྱོད། །དགྲ་ལ་ཁག་དཀྲིས་བླ་མ་སློབ་དཔོན་གྲོགས། །རྗེ་ལ་ཁག་དཀྲིས་
ཉམ་ཆུང་གང་དག་བཅོམ། །མི་ཡི་ལུས་ལ་བདུད་ཀྱི་སེམས་འཆང་བ། །བྱ་སྤྱོད་ལོག་
པའི་མི་དགེ་སྒྲུབ་བྱེད་དེ། །དགེ་འདུན་བླ་མའི་མིང་འཛིན་ཡིན་གྱུར་ཀྱང་། །དེ་ནི་སྲིན་
པོའི་དངོས་གཟུགས་ཡིན་ཞེས་སོ། །མི་ཡི་ལུས་ལ་སངས་རྒྱས་སེམས་ཡོད་པ། །བྱ་སྤྱོད་
རྣམ་དཀར་དགེ་བཅུ་སྒྲུབ་བྱེད་དེ། །ཐ་མལ་མི་སྐྱ་ཡིན་ཀྱང་སངས་རྒྱས་མངོན། །འདི་
རྣམས་འཇིག་རྟེན་མི་ཡི་ལོ་རྒྱུས་སོ། །
དེ་ ་ཡང་སྲིན་གྲོག་བདག་གི་ལོ་རྒྱུས་ནི། །རི་རབ་ཁོང་བཅུད་ལྷ་དང་ལྷ་མ་
ཡིན། །དེ་ཡང་སྲིན་གྲོག་བདག་གི་རྒྱུ་ལས་གྲོལ། །གླིང་ཆེན་བཞི་དང་གླིང་ཕྲན་བརྒྱད་
རྣམས་ལ། །མི་དང་མིའམ་ཅི་དང་ལུས་ཧྲིལ་པོ། །དེ་ཡང་སྲིན་གྲོག་བདག་གི་རྒྱུད་འ
གྲོལ། །གླིང་བར་བ་ཚྭ་ཅན་གྱི་མཚོ་གླིང་ལ། །ཀླུ་གཉན་ས་བདག་བྱོལ་སོང་དུད་འགྲོ་
གང་། །དེ་ཡང་སྲིན་གྲོག་བདག་གི་རྒྱུད་ལས་གྲོལ། །ཟངས་ལྕགས་མེ་ཆུའི་བར་
མཚམས་ཡི་དྭགས་གང་། །དེ་ཡང་སྲིན་གྲོག་བདག་གི་རྒྱུད་ལས་གྲོལ། །མེ་རླུང་བར་
218

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་དང་པོ།
མཚམས་དམྱལ་བ་ཚ་གྲང་ཡང་། །དེ་ཡང་སྲིན་གྲོག་བདག་གི་རྒྱུད་ལས་གྲོལ། །བགྲེང་
འ